# ИЗЈАВА

**ЗА ПРИВАТНОСТ НА ПОДАТОЦИ ПОТРЕБНИ ЗА КРИВИЧНО-ПРАВНА ОБРАБОТКА**

Оваа Изјава за приватност го објаснува видот на лични податоци што Јавното обвинителство на Република Северна Македонија (во натамошниот текст: Контролор), ги собира од субјекти со цел кривично-правна обработка, како и начинот на кој Контролорот ги користи овие податоци. Во согласност со член 14 од Законот за заштита на личните податоци, обработката на личните податоци во врска со осуди за кривични дела или која е поврзана со заштитни мерки, се врши само под контрола на надлежен орган на државната власт или кога обработката е дозволена со закон во кој се утврдени соодветни мерки за заштита во согласност со правата и слободите на субјектите на личните податоци. Секој сеопфатен регистар на осуди за кривични дела се води под контрола на надлежен орган на државната власт, согласно со закон.

# Зошто собираме (обработуваме) лични податоци?

Контролорот собира лични податоци потребни за остварување права и обврски заради:

* + националната безбедност,
  + јавната безбедност,
  + превенција, истрага, откривање или гонење на сторителите на кривични дела или извршување на изречените казнени санкции, вклучувајќи превенција и спречување на закани за јавната безбедност.

Податоците се собираат во електронска и/или хартиена форма, согласно потребите на кривично-правните дејствија. Вака прибраните податоци не се користат за ниту една друга цел освен за директната намена за која се собираат.

# Какви податоци собира Контролорот?

Контролорот од физичките и правните лица ги собира неопходните податоци поврзани со кривично-правната постапка.

**Кој е одговорен за обработка на податоците?**

Контролорот е субјект кој ја врши обработката на личните податоци и кој ги утврдува целите на обработка.

# Кој е правниот основ за обработка на личните податоци?

Обработката на лични податоци е во согласност со Кривичниот законик, Законот за кривична постапка и Законот за јавно обвинителство.

# Кој може да ги види моите лични податоци?

До прибраните податоци по овој основ можат да пристапат само овластените лица од Јавното обвинителство на Република Северна Македонија.

# Можам ли да пристапам, да ги менувам или бришам моите податоци?

Правото на промена, пристап и бришење на личните податоци прибрани по овој основ може да ви биде ограничено или одбиено, во согласност со ограничувањата предвидени во членот 27 од Законот за заштита на личните податоци. Сепак, доколку во постапката утврдите неточност на податоците имате право да поднесете барање за исправка до Јавното обвинителство на Република Северна Македонија (е-пошта на jorm@jorm.org.mk, адреса Кеј Димитар Влахов бб, Скопје). Поднесеното барање не ја одложува обработката на податоците и кривично-правната постапка.

# Дали се споделуваат моите лични податоци со други лица?

Вашите податоци се чуваат во Контролорот, кој може да ги сподели со други надлежни органи или во постапка за меѓународна правна помош.

# Што можам да направам во случај на проблем?

а) Првиот чекор е да го известите Контролорот со испраќање е-пошта на jorm@jorm.org.mkи да побарате да преземе акција.

б) Вториот чекор, ако не добиете одговор од нас или ако не сте задоволни од тоа, контактирајте со нашиот офицер за заштита на личните податоци на [biljana02@gmail.com.](mailto:biljana02@gmail.com.)

в) Во секое време можете да поднесете барање до Агенцијата за заштита на личните податоци [www.azlp.mk](http://www.azlp.mk/), која ќе постапи по вашето барање.

# Безбедност на личните податоци

Контролорот е посветен на заштита на вашите лични податоци и на заштита на принципот на пресумпција на невиност. Затоа, користи безбедносни технологии и процедури со кои се заштитуваат вашите лични податоци од неовластен пристап, употреба или откривање. Ние ги чуваме вашите податоци на компјутерски системи со ограничен пристап и во контролирана околина.

# Колку долго ги чуваме вашите податоци?

Контролорот ќе ги чува вашите лични податоци онолку долго колку што трае потребата за соодветната кривично-правна обработка.